stanford-oval/wikipedia huggingface dataset:
Darren Shan
Teokset > The City Trilogy

Ayuamarca / Procession of the Dead (julkaistu alun perin 1999, uudelleen 2008 uudella nimellä)
Hell's Horizon (julkaistu alun perin 2000, uudelleen 2009)
City of the Snakes (julkaistiin 2010)
Aiheesta muualla

Mervi Koski: Ulkomaisia nuortenkertojia 2. BTJ Kirjastopalvelu, 2006.
Corey Davis

| Corey Davis |
| --- | --- |
 Davis vuonna 2018
Henkilötiedot
Syntynyt: 11. tammikuuta 1995 (ikä 29) Wheaton, Illinois
Kansalaisuus:   Yhdysvallat
Amerikkalaisen jalkapallon pelaaja
Pituus:  190 cm
Paino:  94 kg
Pelipaikka:  Laitahyökkääjä
Seura
Seura:  New York Jets
Sarja:  NFL
Pelaajaura
Aik. seurat:  Tennessee Titans
Seurat:  Titans 2017–2020
NFL-varaus:  5., 2017 Tennessee Titans
Pääsarjaura:  2017–
Corey Damon Davis (11. tammikuuta 1991, Wheaton, Illinois) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Davis edustaa New York Jetsiä.
Ura > Yliopistoura

Davis pelasi yliopistourallaan Länsi-Michiganin yliopistossa vuodet 2013–2016. Hän pelasi yliopistourallaan 50 ottelua, joissa eteni vastaanottamalla 5278 jaardia ja teki 52 jaardia.
 Davisin 5278 jaardia on NCAA:n 1. divisioonan ennätys.
Ura > Ammattilaisura

Tennessee Titans varasi Davisin NFL:n vuoden 2017 varaustilaisuuden ensimmäisellä kierroksella viidentenä pelaajana. Heinäkuussa 2017 Davis ja Titans solmivat nelivuotisen tulokassopimuksen, jonka kokonaisarvo oli noin 25,4 miljoonaa dollaria. Davis pelasi tulokaskaudellaan 11 ottelua, joissa vastaanotti 34 syöttöä ja eteni syöttöjä vastaanottamalla 375 jaardia. Pudotuspelien kahdessa ottelussa Davis eteni syöttöjä vastaanottamalla 98 jaardia. Vuonna 2018 Davis pelasi runkosarjan kaikki 16 ottelua. Hän vastaanotti 891 jaardia ja teki neljä touchdownia. Vuonna 2019 hän pelasi runkosarjassa 15 ottelua ja eteni vastaanottamalla 601 jaardia ja teki kaksi touchdownia. Pudotuspeleissä Davis pelasi kolme ottelua, joissa vastaanotti kuusi syöttöä, joiden yhteismitta oli 68 jaardia ja teki yhden touchdownin. Vuonna 2020 Davis pelasi runkosarjassa 14 ottelua, joissa eteni syöttöjä vastaanottamalla 984 jaardia ja teki viisi touchdownia.
Kauden 2020 jälkeen Davis solmi kolmivuotisen sopimuksen New York Jetsin kanssa. Sopimuksen kokonaisarvo on noin 37,5 miljoonaa dollaria.
Tilastot

Lähde:
Tilastot > Runkosarja

| Kausi | Joukkue | Ottelut | Vastaanotto> Vastaanotot | Vastaanotto> Jaardit | Vastaanotto> TD | Rähmäykset> Kaikki | Rähmäykset> Menetykset |
| --- | --- | --- | --- | --- | --- | --- | --- |
| 2017 | Titans | 11 | 34 | 375 | 0 | 1 | 1 |
| 2018 | Titans | 16 | 65 | 891 | 4 | 1 | 0 |
| 2019 | Titans | 15 | 43 | 601 | 2 | 1 | 0 |
| 2020 | Titans | 14 | 65 | 984 | 5 | 1 | 1 |
| 2021 | Jets | 1 | 5 | 97 | 2 | 0 | 0 |
| Yhteensä | Yhteensä | 57 | 212 | 2948 | 13 | 4 | 2 |
Tilastot > Pudotuspelit

| Kausi | Joukkue | Ottelut | Vastaanotto> Vastaanotot | Vastaanotto> Jaardit | Vastaanotto> TD | Rähmäykset> Kaikki | Rähmäykset> Menetykset |
| --- | --- | --- | --- | --- | --- | --- | --- |
| 2017 | Titans | 2 | 9 | 98 | 2 | 0 | 0 |
| 2019 | Titans | 3 | 6 | 68 | 1 | 0 | 0 |
| 2020 | Titans | 1 | 0 | 0 | 0 | 0 | 0 |
| Yhteensä | Yhteensä | 6 | 15 | 166 | 3 | 0 | 0 |
Marco Tilio

Marco Tilio (s. 23. elokuuta 2001 Sydney) on australialainen jalkapalloilija, pelipaikaltaan hyökkääjä. Hän edustaa kotimaansa liigassa Melbourne Cityä, johon hän siirtyi syyskuussa 2020 Sydney FC:stä.
Tilio pelasi kesällä 2021 Tokion olympialaisissa Australian kaikki kolme ottelua, joista viimeisen avauskokoonpanossa, ja teki maalin ensimmäisessä ottelussa Argentiinaa vastaan. Hän pelasi Australian A-maajoukkueessa ensimmäisen kerran tammikuussa 2022 MM-karsintaottelussa Vietnamia vastaan. Hän on pelannut elokuun 2022 loppuun mennessä neljä A-maaottelua, joissa kaikissa hän on tullut vaihtopelaajana kentälle.
Major League Baseball -kausi 2015

| --- | --- |
Joukkueita:  30
Runkosarja
Kausi alkoi:  5. huhtikuuta 2015
Kausi päättyi:  1. marraskuuta 2015
Arvokkaimmat pelaajat:  AL: Josh Donaldson TOR   NL: Bryce Harper WAS
League Championship Series
Liigavoittajat:  AL: Kansas City Royals   NL: New York Mets
World Series
Voittaja:  Kansas City Royals
Toinen sija:  New York Mets
Arvokkain pelaaja:  Salvador Pérez (KC)
   ← 2014  2016 →
Major League Baseball kausi 2015 on Major League Baseballin kausi, joka alkoi 5. huhtikuuta. Kauden ensimmäisen ottelun pelasivat St. Louis Cardinals ja Chicago Cubs Wrigley Fieldillä, Chicagossa. Runkosarja päättyi 4. lokakuuta.
MLB:n 86. All stars -ottelu pelattiin 14. heinäkuuta Cincinnatissa, Ohiossa. Ottelussa ratkesi kotietu kauden World Series -ottelusarjassa. American League voitti ottelun juoksuin 6–3. Ottelun arvokkaimmaksi pelaajaksi valittiin Los Angeles Angelsin Mike Trout.
Kausi päättyi 1. marraskuuta, kun Kansas City Royals saavutti neljännen voittonsa New York Metsistä World Seriesissä.
Kausi oli Rob Manfredin ensimmäinen Baseball komissaarina.
Runkosarja

Joukkueet kohtaavat kunkin divisioonavastustajansa 19 kertaa, yhteensä 76 ottelua. Lisäksi kukin joukkue pelaa 6-7 ottelua jokaista oman liigansa toisen divisioonan joukkuetta vastaan. Näistä kertyy 66 ottelua. Loput 20 ottelua muodostuvat ns. interleague -otteluista toisen liigan joukkueita vastaan.
Koska divisioonaparit, joista nämä interleague -ottelut muodostettiin olivat tällä kertaa: AL East vs. NL East, AL Central vs. NL Central ja AL West vs. NL West, sisältyvät myös ns. paikallisvastustajat näihin. Joukkue kohtaa paikallisvastustajansa kahdessa kolmen ottelun sarjassa (toinen kotona - toinen vieraissa), kaksi muuta vastustajaa kohdataan kahdessa kahden ottelun sarjassa (kotona ja vieraissa) ja edelleen kaksi muuta vastustajaa kohdataan yhdessä kolmen ottelun sarjassa (toinen kohdataan kotona, toinen vieraissa).
Runkosarjan viimeisen kierroksen ottelut aloitetaan samaan aikaan kello 15.00 (Eastern Time).
Major League Baseball -kausi 2018

| --- | --- |
Joukkueita:  30
Runkosarja
Kausi alkoi:  29. maaliskuuta 2018
Kausi päättyi:  28. lokakuuta 2018
League Championship Series
Liigavoittajat:   Boston Red Sox (AL)  Los Angeles Dodgers (NL) 
World Series
Voittaja:  Boston Red Sox
Toinen sija:  Los Angeles Dodgers
Arvokkain pelaaja:  Steve Pearce (BOS)
   ← 2017  2019 →
Major League Baseball -kausi 2018 on pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 29. maaliskuuta ja päättyi 30. syyskuuta 2018. Kauden World Series -loppuottelusarja alkoi 23. lokakuuta 2018 ja päättyi 28. lokakuuta Boston Red Soxin 4-1 voittoon Los Angeles Dodgersista.
Pudotuspelit

Lähde: Baseball-Reference
Aiheesta muualla

Kuvia tai muita tiedostoja aiheesta Major League Baseball -kausi 2018 Wikimedia Commonsissa
Lummen

| Lummen |
| --- | --- |
 Loyen linna Lummenissa
 lippu:  vaakuna
 Lummen
 Koordinaatit: 50°59′00″N, 05°12′00″E 
Valtio:  Belgia
Alue:  Flanderi
Provinssi:  Limburg
Arrondissementti:  Hasselt
Pinta-ala:  
 – Kokonaispinta-ala:  53,4 km²
Väkiluku (2016):  14 603
 – Väestötiheys:  273,5 as./km²
 
 www.lummen.be 
Infobox OKVirheellinen NIMI-arvo: 
Lummen on kunta Belgian Flanderin alueella Limburgin maakunnassa lähellä Hasseltia. Siellä on arviolta 14 603 asukasta (vuonna 2016) ja sen pinta-ala on 53,4 neliökilometriä.
Lummenissa on monia nähtävyyksiä, mm. 1500-luvulla rakennettu linna.
Nähtävyydet

700-vuotias tammi
Kasteel de Burg, (Burgin linna) linna 1500-luvulta
Kasteel van Loye, linna 1500-luvulta
Schulensmeer, Flanderin suurin järvi.
Aiheesta muualla

Kuvia tai muita tiedostoja aiheesta Lummen Wikimedia Commonsissa
www.lummen.be
Limburgin provinssin kunnat
Deutschland sucht den SuperStar

| Deutschland sucht den SuperStar |
| --- | --- |
 Televisiosarjan logo.
Tyyli:  kykyjenetsintäohjelma tositelevisio
Alkuperämaa:  Saksa
Alkuperäiskieli:  saksa
Verkko:  RTL
Esitetty:  2002 –
Tuotantokausia:  18
Aiheesta muualla
Virallinen sivusto
IMDb 
Deutschland sucht den SuperStar (lyhenteenä DSDS, suom. Saksa etsii supertähteä) on Idols-formaattiin perustuva saksalainen televisio-ohjelma, jota esitetään RTL-kanavalla. Ohjelmassa etsitään kilpailijoiden joukosta uusia lupaavia laulajia. Ohjelma alkoi vuonna 2002, ja vuonna 2021 siitä esitettiin 18. tuotantokausi. Dieter Bohlen on ollut ohjelman tuomaristossa jokaisella tuotantokaudella.
Voittajiksi ohjelmassa ovat selvinneet Alexander Klaws (1. kausi), Elli Erl (2. kausi), Tobias Regner (3. kausi), Mark Medlock (4. kausi), Thomas Godoj (5. kausi), Daniel Schuhmacher (6. kausi), Mehrzad Marashi (7. kausi), Pietro Lombardi (8. kausi), Luca Hänni (9. kausi), Beatrice Egli (10. kausi), Aneta Sablik (11. kausi), Severino Seeger (12. kausi), Prince Damien Ritzinger (13. kausi), Alphonso Williams (14. kausi), Marie Wegener (15. kausi), Davin Herbrüggen (16. kausi), Ramon Roselly (17. kausi) ja Jan-Marten Block (18. kausi).
Aiheesta muualla

Deutschland sucht den SuperStarin virallinen kotisivu
Marrabenta rap

Marrabenta rap on musiikkityyli, jossa yhdistellään mosambikilaista marrabenta-musiikkia ja hip hopia. Tunnetuin marrabenta rapia soittava yhtye on vuonna 2000 perustettu Mabulu.
Major League Baseball -kausi 2014

| --- | --- |
Joukkueita:  30
Runkosarja
Kausi alkoi:  22. maaliskuuta 2014
Kausi päättyi:  29. lokakuuta 2014
Arvokkaimmat pelaajat:  AL: Mike Trout (LAA)   NL: Clayton Kershaw (LAD)
League Championship Series
Liigavoittajat:  AL: Kansas City Royals   NL: San Francisco Giants
World Series
Voittaja:  San Francisco Giants
Toinen sija:  Kansas City Royals
Arvokkain pelaaja:  Madison Bumgarner (SF)
   ← 2013  2015 →
Major League Baseball kausi 2014 oli Major League Baseballin kausi, joka alkoi 22. maaliskuuta. Kauden ensimmäisen ottelun pelasivat Los Angeles Dodgers ja Arizona Diamondbacks Sydneyssä, Australiassa. Pohjois-Amerikan ottelut alkoivat 30. maaliskuuta ja päättyivät runkosarjan osalta 28. syyskuuta.
MLB:n 85. All stars -ottelu pelattiin 15. heinäkuuta Minnesota Twinsin kotistadionilla Target Fieldissa, Minneapolisissa. Ottelun voitti AL juoksuin 5–3. American Leaguen mestarilla oli näin ollen kotietu kauden World Series -ottelusarjassa.
Kausi oli Bud Seligin viimeinen Baseball komissaarina.
Runkosarja

Suuria muutoksia edelliseen kauteen verrattuna ohjelmassa ei ollut. Kummassakin liigassa pelasi 15 joukkuetta jaettuna kolmeen viiden joukkueen divisioonaan. Koska joukkueita on pariton määrä, pelattiin interleague -otteluita lähes jokaisena päivänä pitkin kautta. Kullekin joukkueelle tuli 20 ottelua toisen liigan joukkueita vastaan. Kukin joukkue pelasi kolmen ottelun sarjan toisen liigan yhden divisioonan neljää joukkuetta vastaan, ja divisioonan viides joukkue kohdattiin kahdessa kahden ottelun sarjassa (toinen sarja kotona, toinen vieraissa). Toisin kuin edellisellä kaudella näitä neljän ottelun sarjoja ei pelattu samalla viikolla, vaan kahdessa osassa touko- ja elokuussa.
Divisioonaparit, joista nämä 16 interleague ottelua joukkuetta kohti muodostettiin olivat tällä kertaa: AL East vs. NL Central, AL Central vs. NL West ja AL West vs. NL East
Loput neljä ottelua tulivat paikallisvastustajan kohtaamisesta myös kahdesti kotona ja kahdesti vieraissa. Tämä vastustaja tuli kullekin joukkueelle toisen liigan vastaavasta divisioonasta. Näissä pareissa oli vain muutamia muutoksia edelliseen kauteen verrattuna.
Joukkueiden paikallisvastustajat
| AL East | NL East | AL Central | NL Central | AL West | NL West |
| --- | --- | --- | --- | --- | --- |
| Red Sox | Braves | White Sox | Cubs | Mariners | Padres |
| Yankees | Mets | Indians | Reds | Angels | Dodgers |
| Blue Jays | Phillies | Tigers | Pirates | Athletics | Giants |
| Rays | Marlins | Twins | Brewers | Rangers | Rockies |
| Orioles | Nationals | Royals | Cardinals | Astros | Diamondbacks |
Loput 142 ottelua pelattiin saman liigan joukkueita vastaan. Kukin joukkue kohtasi divisioonansa muut neljä joukkuetta 19 kertaa (yhteensä 76 ottelua) ja muut liigan kymmenen joukkuetta 6-7 kertaa (66 ottelua).
Colnago

Colnago Super Bike
Colnago on italialainen polkupyörävalmistaja. Ernesto Colnago perusti yrityksen Cambiagoon vuonna 1954.
Historia

Luigi Arienti voitti vuonna 1960 Roomassa järjestetyissä olympialaisissa kultaa Colnago-merkkisellä pyörällä.[lähde? ]
Colnago rakentaa yhä teräsrunkoisia maantiepyöriä, mutta se on ryhtynyt yhteistyöhön Ferrarin kanssa ja valmistaa runkoja myös hiilikuidusta ja joskus myös alumiinista ja titaanista. [lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Colnagon viralliset sivut
Historiallisia Colnago-pyöriä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Colnago
Käännös suomeksi
Darren McCarty

| Darren McCarty |
| --- | --- |

Henkilötiedot
Syntynyt: 1. huhtikuuta 1972 (ikä 52) Burnaby, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  99 kg
Pelinumero:  25
Pelaajaura
Pääsarjaura:  1992–2009
Seurat:  Detroit Red Wings Calgary Flames
NHL-varaus:  46. varaus, 1992 Detroit Red Wings
| Stanley Cup  |
| --- | --- | --- |
|  | Detroit Red Wings | 1997  |
|  | Detroit Red Wings | 1998  |
|  | Detroit Red Wings | 2002  |
|  | Detroit Red Wings | 2008  |
Darren McCarty (s. 1. huhtikuuta 1972 Burnaby, Brittiläinen Kolumbia) on kanadalainen entinen ammattilaisjääkiekkoilija. Hän oli osa Detroit Red Wingsin kuuluisaa "The Grind Line" -hyökkäysketjua Kirk Maltbyn ja Kris Draperin ohella, ja oli mukana voittamassa neljää Stanley Cupia vuosina 1997, 1998, 2002 ja 2008.
Ura > Juniorisarjat

McCarty pelasi Peterboroughissa b-junioreissa ennen siirtymistään 17-vuotiaana OHL-junioriliigaan Belleville Bullsiin. Kolmannella OHL-kaudellaan 1991–1992 McCarty voitti liigan maalipörssin 55 maalilla. Detroit Red Wings varasi hänet kyseisen kauden jälkeisessä NHL:n varaustilaisuudessa toisella kierroksella numerolla 46.
Ura > Detroit Red Wings

McCarty solmi sopimuksen Detroitin kanssa ja siirtyi seuran AHL-liigan farmijoukkueeseen Adirondack Red Wingsiin. Seuraavaksi kaudeksi 1993–1994 McCarty nostettiin NHL:ään, ja hän teki 26 pistettä 67 ottelussa tulokaskaudellaan. Hänestä kehittyi kova taklaaja, joka sai tärkeän roolin joukkueessa.
Kaudella 1996–1997 McCarty teki uransa parhaat tehopisteet (19 maalia ja 49 tehopistettä), kun Detroit voitti Philadelphia Flyersin Stanley Cup finaalissa ensimmäistä kertaa 42 vuoteen. Detroit uusi mestaruuden seuraavalla kaudella.
McCarty joutui olemaan tyrän takia sivussa suurimman osan kaudesta 1999–2000. Kaudeksi 2001–2002 Detroit teki suuria hankintoja. Muun muassa Brett Hull, Dominik Hašek ja Luc Robitaille liittyivät joukkueeseen ja McCarty voitti kaudella kolmannen Stanley Cupinsa. Pudotuspelissä hän teki ensimmäisen kypärätemppunsa ensimmäisessä itäisen konferenssin ottelussa Colorado Avalanchea vastaan.[lähde? ]
Kausi 2003–2004 jäi McCartyn viimeiseksi Detroitissa. 11 seurassa pelatun kauden jälkeen hän jäi vapaaksi agentiksi. Työsulkukaudella hän ei pelannut missään.
Ura > Calgary Flames

Työsulkukauden jälkeen McCarty oli vapailla markkinoilla, kunnes Calgary Flames teki sopimuksen hänen kanssaan. McCarty pelasi heikosti kaksi kautta Calgaryssa. Kaudella 2006–2007 hän pelasi vain 32 ottelua tekemättä pistettäkään. Sopimuksen päätyttä Flames ei uusinut hänen sopimustaan ja McCarty jäi työttömäksi.
Ura > Alasarjat ja paluu Detroitiin

Flamesin jälkeen McCarty ei saanut pelipaikkaa yhdessäkään NHL-joukkueessa. Hän tapasi ystävänsä Kris Draperin, joka halusi auttaa McCartya elvyttämään uransa. Draperin tuella McCarty siirtyi IHL-liigaan Flint Generalsiin joulukuussa 2007 tarkoituksenaan yrittää vielä saavuttaa pelipaikka NHL:ssä. McCarty pelasi 11 ottelua Flintissä, kunnes sai ammattilaissopimuksen AHL-joukkue Grand Rapids Griffinsiin. 28. helmikuuta 2008 hän solmi kaksisuuntaisen sopimuksen Detroitin kanssa, ja jatkoi Grand Rapidsissa nyt farmipelaajana, kunnes Detroit kutsui hänet ylös kauden lopuksi. McCarty voitti kauden 2007–2008 päätteeksi neljännen Stanley Cupinsa.
Kauden 2008–2009 McCarty aloitti jälleen Grand Rapidsissa, mutta loukkaantui ja joutui olemaan valtaosan kaudesta sivussa. Hän palasi loppukaudesta, ja pelasi Grand Rapidissa kunnes joukkue putosi pudotuspelien toisella kierroksella, jolloin Detroit kutsui McCartyn jälleen NHL:ään. McCarty pelasi runkosarjassa 13 ottelua, muttei mahtunut joukkueen kokoonpanoon pudotuspeleissä. Kauden päätteeksi hänen sopimuksensa päättyi.
McCarty ei saanut sopimusta yhdenkään joukkueen kanssa, joten joulukuussa 2009 hän ilmoitti lopettavansa uransa.
Marquitos

Marquitos on Marcos-nimen hellittelymuoto. Sillä voidaan tarkoittaa muun muassa seuraavia henkilöitä:
Marcos Alonso Imaz, espanjalainen jalkapalloilija
Marcos Di Palma, argentiinalainen autourheilija
Marcos García Barreno, espanjalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marquitos”, voi hakea sivunnimihaulla, laajalla sivunnimihaulla tai tekstihaulla.
Cisco Systems

| Cisco Systems |
| --- | --- |

Yritysmuoto:  pörssiyhtiö
Osake:  NASDAQ: CSCO SEHK: 4333 NASDAQ-100
ISIN:  US17275R1023
Perustettu:  1984
Perustaja:  Leonard Bosack Sandy Lerner Richard Troiano
Toimitusjohtaja:  Chuck Robbins
Avainhenkilöt:  Gary Moore (COO)
Kotipaikka:   San José, Kalifornia
Toiminta-alue:  maailmanlaajuinen
Toimiala:  tietoliikennelaitteisto
Tuotteet:  kytkimet, reitittimet, palomuurit
Liikevaihto:   47,142 miljardia USD (2014)
Liikevoitto:   9,345 miljardia USD (2014)
Nettotulos:   7,853 miljardia USD (2014)
Henkilöstö:  74 000+  (Q4 FY14)
Kotisivu:  cisco.com
Infobox OKVirheellinen NIMI-arvo: 
Cisco Systems on reitittimiä, kytkimiä ja muita verkkolaitteita valmistava tietoliikenne- ja elektroniikkateollisuusyritys. On arvioitu, että jopa 80 % kaikesta Internetin liikenteestä kulkee Ciscon valmistamien reitittimien kautta.
Ciscon reitittimissä käytetään Internetwork Operating System (IOS) -käyttöjärjestelmää, joka on eri kuin Applen mobiililaitteisiin suunnattu iOS-käyttöjärjestelmä.
Vuonna 2010 Apple lisensoi Ciscolta oikeudet iOS-tavaramerkkiin, joka nykyään tarkoittaa käyttöjärjestelmää iPhone-puhelimille, iPad-laitteille ja iPod touch -multimediasoittimille. Vuonna 2007 Cisco haastoi Applen oikeuteen iPhone-tavaramerkistä, jonka Cisco oli aiemmin rekisteröinyt IP-puhelimiinsa.
NX-OS (ent. SAN-OS) on Ciscon käyttöjärjestelmä Fibre Channel SAN -tuotteisiin.
Cisco sai nimensä San Franciscon kaupungista. Yrityksen perustivat Len Bosack ja Sandy Lerner vuonna 1984.
Yrityksestä ja sen historiasta on tehty dokumenttielokuva Something Ventured, joka julkaistiin vuonna 2011.
Sertifikaatit

Cisco tarjoaa ammattilaisille verkko-alan sertifikaatteja. Näitä ovat:
CCNA (Cisco Certified Network Associate)
CCNP (Cisco Certified Network Professional)
CCDA (Cisco Certified Design Associate)
CCDP (Cisco Certified Design Professional)
CCIP (Cisco Certified Internetwork Professional)
CCSP (Cisco Certified Security Professional)
CCIE (Cisco Certified Internetwork Expert)
Aiheesta muualla

Kuvia tai muita tiedostoja aiheesta Cisco Systems Wikimedia Commonsissa
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
Dagdrivare-ryhmä

Dagdrivare-ryhmä oli 1910-luvulla vaikuttanut suomenruotsalaisten pääasiassa yläluokkaan kuuluneiden nuorten kirjailijoiden joukko. Ryhmä oli korostetun urbaani ja sen kirjailijoille oli ominaista yhtäältä dekadenssin ja pinnallisten elämännautintojen korostaminen ja toisaalta tunne ulkopuolisuudesta ja elämän tarkoituksettomuudesta. Heillä oli paljon yhteisiä piirteitä hiukan vanhemman Euterpe-ryhmän kanssa. Ryhmä sai nimensä Torsten Helsingiuksen vuonna 1914 ilmestyneen romaanin mukaan ja heitä kutsuttiin myös flanööreiksi (kuljeksija, maleksija).
Dagdrivare-ryhmän piirissä toimineita kirjailijoita olivat muun muassa:
Gustav Alm
Kersti Bergroth
Erik Grotenfelt
Torsten Helsingius
Ture Janson
Runar Schildt
Henning Söderhjelm
Dalilah Muhammad

| Mitalit | Mitalit | Mitalit |  |
| --- | --- | --- | --- |
|  Dalilah Muhammad Rio de Janeiron olympialaisissa 2016. |  Dalilah Muhammad Rio de Janeiron olympialaisissa 2016. |  Dalilah Muhammad Rio de Janeiron olympialaisissa 2016. |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | 400 m aj |  |
|  Kultaa | Tokio 2020 | 4 × 400 m |  |
|  Hopeaa | Tokio 2020 | 400 m aj |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | 400 m aj |  |
|  Kultaa | Doha 2019 | 4 × 400 m |  |
|  Hopeaa | Moskova 2013 | 400 m aj |  |
|  Hopeaa | Lontoo 2017 | 400 m aj |  |
|  Pronssia | Eugene 2022 | 400 m aj |  |
Dalilah Muhammad (s. 7. helmikuuta 1990 Jamaica, Queens, New York) on yhdysvaltalainen 400 metrin aitajuoksun olympiavoittaja ja maailmanmestari.
Muhammad voitti 400 metrin aitajuoksun alle 18-vuotiaiden maailmanmestaruuden Ostravassa 2007 ajalla 57,25. Hän sai alle 20-vuotiaiden Pan-Amerikan-mestaruuskilpailuissa hopeaa 2009.
Muhammad voitti 400 metrin aitajuoksun Yhdysvaltojen-mestaruuden 2013. Hän saavutti samana vuonna  MM-hopeaa Moskovassa ajalla 54,09. Hän voitti kotimaansa olympiakarsinnan 2016 ennätyksellään 52,88. Rio de Janeiron olympialaisissa hän voitti kultaa ajalla 53,13.
25. kesäkuuta 2017 Muhammad paransi ennätyksensä Yhdysvaltain MM-karsinnoissa Sacramentossa lukemiin 52,64 s. Lontoon MM-kilpailuissa 2017 hän sai hopeaa ajalla 53,50.
Muhammad juoksi 400 metrin aitajuoksun maailmanennätyksen 52,20 Des Moinesissa 28. heinäkuuta 2019. Dohan MM-finaalissa Mohammad paransi vielä omaa ME-aikaansa neljällä sadasosalla aikaan 52,16. Hän juoksi myös kolmannen osuuden Yhdysvaltain 4 × 400 metrin viestissä kultaa voittaneessa joukkueessa.
Tokion olympialaisissa vuonna 2021 Muhammad sijoittui 400 metrin aitajuoksussa toiseksi ajalla 51,58. Kilpailun voitti Sydney McLaughlin ME-ajalla 51,46 ja myös Muhammad alitti entisen ME:n. McLaughlin oli jo Yhdysvaltain olympiakarsinnoissa rikkonut Muhammadin maailmanennätyksen ajallaan 51,90. Tokiossa Muhammad sai kultaa myös Yhdysvaltain joukkueessa 4×400 metrin viestissä. | Eugenen MM-kilpailuissa 2022 hän saavutti 400 metrin aitajuoksussa pronssia ajalla 53,13.
Kausien parhaat

| Vuosi | Tulos | Paikka | Päivämäärä | Muita huomioita |
| --- | --- | --- | --- | --- |
| 2006 | 58,75 s | Baltimore | 30. heinäkuuta |  |
| 2007 | 57,09 s | Greensboro | 16. kesäkuuta |  |
| 2008 | 57,81 s | Buffalo | 14. kesäkuuta |  |
| 2009 | 56,49 s | Fayetteville | 11. kesäkuuta |  |
| 2010 | 57,14 s | Berkeley | 16. toukokuuta |  |
| 2011 | 56,04 s | Des Moines | 8. kesäkuuta |  |
| 2012 | 56,19 s | Des Moines | 6. kesäkuuta |  |
| 2013 | 53,83 s | Des Moines | 23. kesäkuuta |  |
| 2014 | 58,02 s | Doha | 9. toukokuuta |  |
| 2015 | 55,76 s | Los Angeles | 9. toukokuuta |  |
| 2016 | 52,88 s | Eugene | 10. heinäkuuta |  |
| 2017 | 52,64 s | Sacramento | 25. kesäkuuta |  |
| 2018 | 53,65 s | Oslo | 7. kesäkuuta |  |
| 2019 | 52,16 s | Doha | 4. lokakuuta | Maailmanennätys |
| 2021 | 51,58 s | Tokio | 4. elokuuta |  |